**Конкурсқа қатысу үшін Қазақстан Республикасының колледждерге түскен және оқитын тұлғалар келесі құжаттарды ұсынады**

1. электрондық өтініш [grant.kazenergy.com](http://www.grant.kazenergy.com) сайтына өтінім берген

кезде автоматты түрде қалыптастырылады, өтініштің сканерленген нұсқасын қосымша ұсыну талап етілмейді;

2) жеке сәйкестендіру нөмірі (ЖСН) көрсетілген жеке куәліктің/туу туралы куәліктің/паспорттың көшірмесі;

3) алдыңғы білім алғанын және үлгерім балын растайтын құжаттың (негізгі орта білім туралы куәліктің не жалпы орта білім аттестатының) көшірмесі:

- негізгі орта білім туралы куәліктің немесе жалпы орта білім аттестатының орташа балы 1 (бірінші) курсқа түскен адамдар үшін кемінде 4,0 (5,0-ден);

- техникалық және кәсіптік білім туралы диплом бойынша мамандық (оның ішінде жұмыс) алған кандидаттың және білім алушының үлгерімінің орташа балы – өткен оқу жылы үшін кемінде 4,5 (5,0-ден).

1 (бірінші) курсқа түскендер үшін және білім алушылар үшін – үлгерім ведомосынан үзінді (болмаған жағдайда, оқу бөлімімен расталған өткен оқу жылы үшін орташа балы көрсетілген анықтама).

4) отбасы құрамы туралы анықтама (тек көп балалы отбасылар үшін);

5) төменде көрсетілген санаттардың біреуі (немесе бірнешеуі) бар болған жағдайда оларды құжатпен растау: аз қамтылған және (немесе) толық емес отбасы, мүгедектігі бар тұлға және жетім бала (жетім балалар);

6) қол қойылған (оқу орнының ресми бланкісінде немесе мөрімен расталған) оқуға қабылдау туралы/оқу туралы анықтама (Заңды тұлғалардың төлеуі үшін 1 (бір) оқу жылындағы оқу құны, оқу курсы мен нысаны, қаржылық берешегінің жоқтығы көрсетіледі);

7) конкурстарға, олимпиадаларға және т. б. қатысу туралы куәландыратын құжаттардың көшірмесі (бар болса).

*Жұмыс органы және (немесе) Комиссия қосымша құжатты сұратуға құқылы. 2023-2024 оқу жылы өтінімдер Техникалық және кәсіптік, орта білімнен кейінгі білім мамандықтары мен біліктіліктерге, жоғары және жоғары білімнен кейінгі білім кадрларын дайындау бағыттарының тізіміне (бұдан әрі - Тізім) сәйкес қабылданады. Тізімге кірмеген мамандықтар мен білім беру бағдарламалары бойынша 2022-2023 оқу жылында қаржыландырылған студенттер байқаудың барлық критерийлеріне сәйкес келген жағдайда байқау іріктеуіне қатыса алады.*